
Centers for Disease Control and Prevention (CDC) a anuncia 
cu ta hinca Aruba den nivel 4 di riesgo. Prome Minister di 
Aruba sra. Evelyn Wever - Croes den Conferencia di Prensa 
di Gobierno di Aruba a reacciona riba esaki indicando cu 
Gobierno a wak esaki ta bin basa riba e cantidad di casonan 
cu tin actualmente y teniendo na cuenta cu no ta prome biaha 
cu esaki ta tuma luga. 


Prome Minister a splica cu CDC ta mira un averahe di 28 dia, 
y ora cu e cantidad di casonan pasa un cierto drempel nan ta 
cambia un pais su nivel di riesgo. Esaki ta e di tres biaha cu ta 
haci esaki cu Aruba durante di e pandemia. 


Ta bon pa ilustra cu internacionalmente e maneho tambe 
ta diferente compara cu na inicio / durante otro olanan di e 
pandemia. E prome biaha den e pandemia cu Aruba a bay 
nivel 4 cu ta nivel di riesgo halto (codigo cora), tabata 22 di 
november 2020 ora cu a mira e piek di 181 caso. Na juni 2021 
Aruba a logra sali for di nivel 4. Sinembargo no a dura mucho 
pasobra 9 di augustus 2021 CDC a bolbe manda Aruba nivel 





4 tempo cu e variante Delta a cuminsa y tabatin un piek di 800 
caso. Den tres luna Aruba a sali for di e nivel 4 y bay nivel 3. 
Awor por mira cu desde 4 di januari 2022, CDC a bolbe manda 
Aruba na nivel 4 cu e cantidad di 3327 caso positivo. 


FECTO SECTOR TURITICO 
Premier Wever - Croes a splica cu e cambio aki ta afecta Aruba 
su turismo como cu e lo trece cancelacion di buelonan pa 
Aruba. Banda di esaki Prome Minister a informa cu a cuminsa 
mira cancelacionnan prome cu esaki caba como cu Aruba mes 
a introduci medidanan mas estricto pa mitiga importacion di e 
virus. Por ehempel, turistanan cu ta bin for di Merca tin cu test 
prome cu nan bin Aruba. Den e caso aki tin persona ta test 
positivo prome cu subi avion cual ta pone cu nan no por biaha. 


“Apesar di e situacion aki, mi ta confia cu nos lo sali for di dje un 
bes mas mescos cu a sali for di dje caba den pasado. P’esey 
mas ainda nos ta pidi comunidad di Aruba pa ta extra alerta 
pa sigui trata turista, cu si ta bishita nos isla, cu amabilidad 
y cordialidad. Hunto nos lo sigui traha mesora pa bay bek na 
nivel 3 mas lihe cu ta posibel", Prome Minister Evelyn Wever- 
Croes a termina bisando. 

Prome Minister Evelyn Wever-Croes: 


GOBIERNO TA REACCIONA RIBA CARTA 
DI SINDICATO Y TA INVITA SINDICATONAN 
PA DIALOGO 








Diaranson 5 di januari anochi, pa 7.37 Prome Minister Evelyn 
Wever-Croes a ricibi un carta di lidernan sindical SEPPA, 
SIMAR, SPA, SADA y FTA. Den e carta nan ta indica cu nan ta 
mantene nan posicion cu e recorte di 12.6 mester wordo revoca. 
Segun sindicatonan di empleadonan publico, empleadonan cu 
entrega mester haya compensacion door di traha conforme 
nan pago. Den e carta, lidernan sindical ta informa Gobierno 
cu entrante 1 di februari 2022, e empleadonan publico cu nan 
ta representa lo traha dos dia pa luna menos. 


Prome Minister, contestando lidernan sindical diaranson anochi, 
a informa nan cu e posicion unilateral aki no ta corecto y no ta 
posibel, sin consecuencia. Posicion huridico di empleadonan 
publico y "gelijkgestelden" ta regla unilateralmente den LMA. 
Esaki ta conta pa tanto salario como oranan di trabou. Un 
empleado publico of "gelijkgestelde" no por dicidi riba su mes 
cu e ta bay traha menos ога of dia. Si esaki sosode toch, esaki 
ta 'plichtsverzuim' y tin su consecuencianan. 


Premier di Aruba a recorda lidernan sindical tambe riba e 
hecho cu Conseho di Minister di Reino no a trata e peticion di 
Aruba ainda pa stop e recorte di 12.6% di salario den 2022. 
Esaki ta algo cu lidernan di sindicato ta na haltura di dje tambe. 


“Nos ta sigui den dialogo cu Hulanda riba e topico aki. Pues no 
ta asina cu Gobierno di Aruba no kier stop e recorte di 12.6%, 
sino mas bien cu Gobierno di Aruba no por stop e recorte di 
12.6% sin pone na riesgo sosten di likides necesario den 2022”, 
Prome Minister a enfatisa den su carta na lidernan sindical. 


Mientras tanto, Prome Minister un biaha mas ta recorda 
sindicatonan cu e invitacion di Gobierno pa dialoga y hunto 





yega na un posicion conhunto pa negocia cu Hulanda, ta sigui 
riba mesa. 

“Apesar cu durante nos ultimo reunion na december, 
sindicatonan a pone como condicion cu mester stop e recorte 
prome cu por bay den dialogo, mi ta spera cu sindicatonan 
reconsidera y apunta 3 persona, preferible cu conocemento 
financiero, cu por representa sindicatonan den e dialogo", 
Prome Minister a termina bisando den su carta. 


Gobierno di Aruba ta keda en espera di un contesta di 
sindicatonan riba e tema aki. 


š |== 


Apreciablo ideman sindical di SEPA, SIMAR, SPA, SADA y FTA, 





Gobierno d aris 





Aruba, 5 januari 2022 


Pa medio di esaki mi ta confirma di a ricidi boso carta fecha 5 di januari 
2022, 7.37 pm, den cual boso ta informa Gobierno cu entrante 1 di februari 
2022,  empleadonan publico cu boso ta representa lo traha dos día ра luna 


Ta imposante pa recorda boso ae psc wr ano crac y ra 
ta posibel, sin consecuencia Posicion huridico di 

"pelpgesteder ta regia untateramant den LMA E saki ta conta ра tao 
salario como oranan di trou. Un empleado pubico of "peljkgesteise" по por 
ой riba su mes cu e ta bay гала menos ora of dia. Si esaki sosode toch, 
esai ta 'pichisverzuim' y ün su consecuenciana, 


Mientras tanto, ta conoci cu Conseho di Minister di Reino no a trata e petcion 
9 Aruba ainda pa stop e recorte di 12.6% di salario den 2022. Nos ta sigui den 
dialogo си Hulanda riba e topico aki. Pues no ta asina cu Gobiemo di Aruba no. 
ker stop е recorte di 12.6%, sino тав bien cu Gobierno di Aruba no por stop e 
recorte dí 12.6% sin pone na riesgo sosten di likides necesario den 2022. 


sindlcatonan pa dialoga у hunto увда na un 
posicion conhunio pa negocia cu Huanda, ta sigui iba mesa. Apesar cu 
rate nos uma reunon na december, sndeatonan a pone como condicion 
Cu mester stop e recorte prome cu por bay den dialogo, mi ta spera cu 
sindicatonan reconsidera y apunta 3 persona, preferible cu conocemento 
financiero, cu por representa sndicalonan den e dialogo. 

Gobierno ta keda en espera Gi un contesta di sindicatonan riba e tema aki 


Sperando 8 a informa suficiente, mi ta finaksa. 

Prome Minister Evelyn Wever-Croes: 


PROME MINISTER CU PALABRA DI APRECIO 
Y GRADICIMENTO NA TUR FRONTLINERS 








вэ 


Prome Minister Evelyn Wever - Croes den nomber di Gobierno 
di Aruba ta gradici tur frontliners cu cada dia durante di e 
pandemia a demostra cu nan ta pone interes y salud di 
otronan prome cu di nan mes. Specialmente tur cu ta traha 
den cuido, tur esnan cu ta traha cu Directie Volksgezondheid 
(DVG), personal di crisisteam, Dienst Besmettelijke Ziekten 
(DBZ) y tambe esnan cu ta encarga cu siguridad di nos Pais y 
fronteranan. 








Prome Minister ta lamenta di mira cu oponentenan ta ataca 
profesionalnan di cuido 

Aruba su Frontliners ta consisti di personanan trahando 
incansablemente cu cifranan enormemente halto y cu presion 
di trabou cu ningun pais di e tamaño di Aruba tabata prepara 
pe. 

‘Laga nos para keto y laga nos diferencianan di opinion un 
banda. Ban reconoce cu nos profesionalnan den cuido ta entre 
e mihonan cu tin na mundo. 

Nos a atende cu e crisis na bon forma y lo sigui atende di bon 
forma tambe.' 


Prome Minister a sigui bisa cu no ta tur hende ta contento 
cu decisionnan cu tuma, pero ta importante pa sa cu ta tuma 
decision basa riba e mihor consehonan y mihor analisis na 
bienestar y salud di cada un persona. 


Por ultimo Prome Minister ta termina gradiciendo cada 
ciudadano di pais Aruba pa e cooperacion y ta enfatisa pa 
cada persona cuida nan mes y nan famia. 'Hacie paso bo ta 
stima Aruba." 











DESDE 1 DI JANUARI 2022 





GS INFRASTRUCTUUR 
EN PLANNING 





DIGITALISACION 









DIRECTIE 


SERVICIONAN 


DIGITALISA 











Diahuebs 6 Januari 2022 


ISLAGAONLINE 4 





Prome Minister Evelyn Wever-Croes: 


ACUERDO ENTRE TRAMPOLIN DI TRABOU 
Y FMAA PA SUMINISTRO DI CUMINDA PA 
CLIENTENAN DI FMAA 


‘Bunita pa mira fundacionnan traha hunto y yuda otro ра 
soluciona un reto’ 








Prome Minister Evelyn Wever - Croes a ricibi invitacion di 
colega Minister Rocco Tjon pa ta presente na Trampolin pa 
Trabao en conexion cu e acuerdo cu tin entre Trampolin pa 
Trabao y FMAA. Ta trata di un acuerdo pa atende cu suministro 
di cuminda pa clientenan di FMAA. 









Prome Minister ta felicita Minister Tjon, Trampolin y FMAA cu e 
acuerdo aki. ‘Ta algo sigur hopi bunita pa mira ora fundacionnan 
ta yuda otro. Ta desea nan tur clase di exito’ 


Nae ocacion tambe, Minister Tjon a expresa di ta hopi contento 
cu e iniciativa aki caminda cu ambos fundacion por a yega na 
otro. Minister Tjon a duna di conoce cu na prome luga ora cu a 
sinta cu FMAA a mira cu nan tin un reto hopi grandi pa loke ta 
finansas, pa cual aworaki a base di e acuerdo aki, por ta haci 
mucho mas miho uzo di e recursonan limita cu tin 


Prome Minister durante Gabinete Wwver-Croes | a instala un 
comision cu ta traha na bienestar di esnan cu un limitacion den 
e sentido di mas amplio di palabra y esaki ta un paso concreto 
den cual di berdad ta duna contenido na e parti di inclusion. 
Aki tres luna lo haya mucho mas propuesta di nan pa por sigui 
traha a base di e tipo di proyectonan aki. 

MINISTER XIOMARA MADURO 


Finansa y Cultura 


Departamento di Impuesto ta participa cu e fecha final pa 
entrega e lista colectivo di salario (verzamelloonstaat of VZL) 
y e lista colectivo di pago na tercera persona (verzamelstaat 
opgaaf derden of VOD) di aña 2021 ta 31 di januari 2022. 


E doño di trabao of comerciante mester entrega e listanan 
menciona den forma digital via e portal 'BO impuesto' di 
Departamento di Impuesto. Si un doño di trabao of comerciante 
no ta registra den e portal menciona, lo mester haci esaki 








m... 
Т L 


721 





Si acaso tin pregunta, por manda un e-mail па boi@impuesto. 
aw. 


Pa mas informacion tocante verzamelloonstaat 
verzamelstaat opgaaf derden por consulta e website 
www.impuesto.aw via e siguiente linknan: 


ylof 


npuesto.aw/verzamelloonstaat-vzl/ — https:// 






ww.impuesto.aw/verzamelstaat-opgaaf-derden-vod 





mas lihe posibel. Por haci un cita via www.impuesto.aw. 


E doño di trabao of comerciante por yena e datonan 
rekeri na man den e portal of por scoge pa upload 
e file XML cu ta wordo produci door di un programa di 
payroll. Alabes tin e opcion pa uza e MS Excel filenan di 
Departamento di Impuesto cu yama “e-Verzamelloonstaat” 
y “e-Verzamelstaat Opgaaf Derden". Por baha e filenan 
aki for di e website di Departamento di Impuesto www. 
impuesto.aw. 


Ta bon pa tene na cuenta cu no ta posibel mas pa entrega 
un USB-stick manera tawata e custumer den pasado. 


Departamento di Impuesto ta conseha tur contribuyente pa 
tene cuenta cu e fecha final di 31 di januari 2022. Keda sin 
entrega e ‘Verzamelloonstaat' of e Verzamelstaat opgaaf 





A ) Departamento di impuesto 


Upcoming filing obligation for BO impuesto online 


їввуд, мор 
лого аг 
Employee summary 


ul 


ul 





derden' di aña 2021 lo por nifica cu e contribuyente lo por 
ri un cobransa adicional (naheffingsaanslag) inclui boet 
di AfI. 10.000. 








Y Departamento di Impuesto 

6 di januari 2022 


Feliz Dia di Tres Rey 





Xiomara Maduro 


Finansa y Cultura 


ө © | xiomaramaduro.com 

MINISTER DANGUI ODUBER 
Turismo y Salubridad Publico 

Diaranson Minister di Turismo у Salud Publico Sr. Dangui 
Oduber tabata den un conferencia di prensa caminda e la 
duna un actualisacion di henter e situacion di COVID-19 na 
Aruba. E mandatario a papia di e cantidadnan di caso cu tin, 
e cifranan di e hospitalisacion actual y e capasidad cu tin den 
cuido intensivo y e personal cu tin na nos hospital, a base di 
tur e puntonan aki e mandatario ta tuma e desicionnan mas 
responsabel posibel, teniendo cuenta entre e balansa cu tin 
entre salud y e economia semper segun e Minister Oduber. 


Minister Oduber a sefiala cu apesar cu Aruba tin mas di 3 mil 
caso active tog e situacion na hospital ta bou di control. Tin 
un aumento si di e cantidad di admicion na hospital e ultimo 
dianan, pero si compara esaki cu tempo di e variante di Delta 
y esun actual di Omicron e admicionnan den hospital ta bay 
hopi mas slow. Minister Oduber a indica tambe cu segun 
estudio haci a conclui cu e variante omicron ta mucho mas 











contagioso cu e demas variantenan pero tambe e ta mustra di 
ta menos peligroso. Esaki ta duna nos un perspectiva mucho 
mas positivo pa locual ta e ola number 5 cu Aruba ta pasando 
aden, asina e mandatario a trece dilanti. 


BOOSTER SHOT 

Minister Oduber a papia tambe tocante e programa cu tin pa 
locual ta e “booster shot”, esaki ya caba a cuminsa desde 26 
di november pa esnan riba e edad di 60 afia y asina pocopoco 
a bin ta bahando e edad pa e “booster shot”. Actualmente tur 
persona cu ta riba e edad di 40 aña por haci uzo di e oportunidad 
pa tuma e “booster shot” por medio di un “walk in” di 8 or di 
mainta pa 3 or di atardi na Centro Libertador Betico Croes 
na Santa Cruz. Tambe Minister Oduber a duna di conoce cu 
entrante otro siman lo bay adapta e orario di 8 or di mainta te 
cu 8 or di anochi. 

Continuacion A DUNA UN UPDATE DI HENTER E SITUACION DI COVID-19.... 








Elo a 
BUS DI BOOSTER SHOT 

Tambe ta bay tin un bus cu ta administra vacuna un por medio 
di 300 pa 400 vacuna pa dia. E idea ta pa e bus bay drenta 
diferente bario cuminsando na San Nicolas dialuna otro siman. 
Actualmente tin mas di 14300 persona cu a tuma e “booster 
shot", e idea ta pa stimula mas y mas hende pa tuma e 
“booster shot". E mandatario ta recomenda pa tur hende tuma 
esaki pasobra simplemente e vacuna a duna e resultado cu 
gobierno tabata busca den e comunidad. Esaki por wordo 
prueba cu e datosnan cu hospital ta comparti cu gobierno 
segun e mandatario. 


EXPRESION DI DIRECTOR DI HOH 

Minster Dangui Oduber ta condena e expresion haci pa e 
director di HOH caminda e la bisa den un entrevista na un 
vespertino cu e vacuna no ta dunando e resultado y efectividad 
cu nos tabata buscando. Minister Oduber no ta comparti e 
pensamento aki y a expresa cu e no ta corecto pa un director 
di un hospital ta expresa su mes di e forma aki. E Minister a 
sigui bisa cu e director ta contradiciendo su mesun datos y 
estadisticanan cu e ta comparti cu Ministerio di Salud Publico! 


Minister no por compronde con e director por bisa cu e vauna no 
ta duna resultado siendo cu na momento cu e hospital tabata na 
su “peak” cu 116 persona interna pa COVID-19, 82% di esnan 
internae momento ey no tabata vacuna. Esaki ta un prueba 
con e vacuna a yuda nos preveni cu hendenan a bira mas 
malo of te hasta fayese, na e momento ey na Aruba no tabata 
tin cama mas y mester a manda 35 pashent na Colombia. E 
mandatario a bisa cu ta netamente e vacuna ta esun cu a yuda 
Aruba surpasa e momentonan dificl e tempo ey. E mandatario 
a expresa cu pa su persona ta lamenta e expresion haci y e la 
expresa esaki tambe na e director di HOH! 








Minister a menciona cu e la ricibi un carta di e “Outbreak 
Management Team” (OMT)cu ta consisti di diferente 
profesional, mediconan den diferente expertisio. Nan ta e 
grupo u ta conseha e “Gele Kluster * kiko ta e medidanan cu 
mester wordo tuma, saliendo di e punto di bista medico, nan ta 
esnan cu ta conseha gobierno pa cu e campaña di vacunacion. 
Tur e expertonan aki di OMT a firma un carta caminda nan ta 
condena e expresion haci door di e director di HOH. Tambe 
'OMT ta contradici e ponencia nan di e director HOH caminda 
nan ta stimula, conseha y recomenda tur hende pa tuma e 
vacuna y tambe e “booster shot”. E mandatario a expresa cu 
na momento ful bo staff di hospital ta firma un carta y contradici 
bo ponencia bo mester reconoce cu e la comete un eror y 
mester coregi su expresionnan haci cu a crea un conmocion 
innecesario den nos comunidad! 


SITUACION DI ICU 

Minister Dangui Oduber a dirigi su mes na comunidad bisando 
cu Aruba ta pasando den su di 5 ola di COVID-19, e posibilidad 
ta cu nos por sigui haya diferente otro variante. Aruba mester 
simplemente siña biba cu e virus paso porta e no ta bay stop di 
existi. E por ta asina cu di un pandemia e ta bira un epidemia, 
Departamento di Salud Publico ta bay cuminsa prepara un plan 
di con Aruba lo mester bay cuminsa prepara sum es di con pa 
bay biba mas liber, biba sin restriccion y sin medida. Minister 
Oduber ta kere cu nos por sigui pa dilanti y hiba un bida liber. 
Gobierno ta pensando pa amplia e capasidad di su ICU pa no 
tin mas cama y personal disponibel. Esaki sigur lo bay costa 
placa pero na e momento aki door di e Test center di COVID-19 
HOH a genera hopi entrada y esaki lo bay wordo inverti bek 
pa amplia e capasidad di e ICU na HOH y e departamento di 
COVID-19. 

Minister Dangui Oduber: 


ATA TA JOIN TPEF CU CONTRIBUCION 
FINANCIERO NA FUNDACION STIMAMI 
STERILISAMI 


Ya pa varios afia caba “Tourism Product Enhancement Fund” 
TPEF ta e main sponsor di e programa di sterilisacion cu 
yama Fundacion Stimami Sterilisami. E fundacion aki ta pa 
yuda cu sterilisacion di cacho y pushi nan di caya y tambe pa 
yuda dofionan sterilisa nan mascota. E afia aki Aruba Tourism 
Authority (ATA) tambe ta join pa asina por restart e programa, 
es cu door di Covid-19 TPEF mester a stop subsidio temporario. 


Minister di Turismo y Salud Publico Sr. Dangui Oduber ta 
contento di por anuncia cu e subsidionan aki lo bay continua 
y e programa di steralisa lo bay reanuda den luna di januari 
2022. E biaha aki Aruba Tourism Authority (ATA) lo bay carga 
e gasto aki debi na e situacion cu TPEF ta pasando aden door 
di e situacion di COVID-19. 


Minister Dangui Oduber su maneho di turismo no solamente 
ta dirigi riba target turista di calidad, mehoracion di servicio 
y upgrading di area turistico pero tambe e ta basa pa crea 
un balans positivo pa e comunidad di Aruba incluyendo nos 


amigonan di cuater pia cu no tin un dak riba nan cabes. 
Stimami Sterilisami como fundacion tin como obhetivo pa yuda 
e comunidad di Aruba bira mas consciente riba e problematica 
cu tin di cacho y pushi nan riba caya. Pa afias e fundacion aki 
ta subsidiando miles di operacionnan di cacho y pushi rond 
nos isla. 


Minister Oduber ta kere firmemente cu e manera con nos ta 
trata nos animainan ta bisa hopi di nos como pais. Abase di 
programanan asina, den wowo di nos bishitantenan ta eleva e 
imagen di e producto Aruba y ta cumpli cu e vision di Ministerio 
di Turismo. 


Finalmente Minister Oduber kier gradici ATA su board pa kere 
den su maneho y tambe na Fundashon Stimami Sterilisami pa 


e bon trabou haci durante ultimo айапап. 


Nos amigonan di cuater pia sigur tin nos amor y atencion! 


Stimami. Sterilisami. 

MINISTER ENDY CROES _ 
sefiansa y Deporte 














Minister Endy Croes a comenta riba e ultimo desaroyo di 
Covid-19 y e variente Omicron cual ta di cinco ola cu Aruba 
y mundo ta confrontando nan mes aden. Na Aruba nos a 
surpasa 3000 caso positivo cual ta e number di mas halto te 
cu awor. No obstante e compas y maneho di Gobierno cu ta 
keda e balansa entre salud di nos ciudadanonan y economia, 


nos por a tuma nota e preocupacion grandi si scol ta inicia dia 
6 di januari of no. 


E mandatario a sigui bisa; nos no por laga afo cu capacidad di 
Hospital ta keda e monitor principal. Mester agrega y splica cu 
e ekipo encarga cu entre otro ‘kluster’ 4 bou di cual Enseñansa 
ta resorta, a reuni diamars ultimo te den oranan laat di anochi 
considerando tur aspecto importante den laso estrecho cu 
‘schoolbesturen’ pa por a tuma e siguiente decision. Scol lo 
habri pa alumnonan dialuna dia 10 di januari mientras staf 
y docentenan lo prepara y reforsa tur protocolnan vigente y 








‘schoolbesturen’ lo inventarisa pa diabierna mas tarda cuanto 
maestronan, alumnonan y mayornan ta den cuarentena y of 
tin Covid-19. 


Tur cos ta indica cu dialuna scol por cuminsa normal. E 
mandatario di Enseñansa a expresa di ta contento cu e 
decision y ta enfatisa cu siguridad y bienestar di docente y 
alumnonan ta hopi importante pa Gobierno di Aruba. Alabes 
Minister Endy Croes ta gradici e docentenan pa nan dedicacion 
y esfuerso den temponan dificil keda educa nos hobennan y ta 
aprecia esaki masha hopi. 


Minister Endy Croes den nomber di Gabinete Wever- Croes 
2 ta desea tur den e veld di enseñansa hopi exito, forsa y 
sabiduria den aña 2022. Union ta haci nos fuerte y hunto nos 
lo surpasa tur barera. Danki y Exito! 

Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba | Aruba mester di nos tur! 

Departamento d 


i Salud Publico: 


UPDATE 6 DI JANUARI 2022 


Segun resumen di awe 503 persona a recupera y un total di 
1044 caso nobo di COVID-19 a keda registra di cual 112 ta no- 
residente. E cifranan aki ta representa un ‘Positivity rate’ bou 
di nos residentenan di 62%. 

E cantidad di casonan activo di COVID-19 pa awe ta 4271 y 
cantidad di fayecidonan relaciona cu COVID-19 ta 181. Datos 
ta ilustra casonan nobo di COVID cu un averahe semanal di 














Casonan Nobo 1044 

Activo 4271 
Rec 20802 
Positivo 25254 
Vacuna 84953 








790 caso pa dia y un averahe di ‘positivity rate’ semanal di 
63% pa dia. 


Actualmente na Aruba tin 15 persona interna debi na COVID 
di cual den ICU tin 3 persona y riba piso general tin 12. Na 
Colombia tin actualmente 3 persona den ICU y ninguno (0) 
riba piso general. 





RESIDENTE NO-RESIDENTE 
932 112 
3608 663 
18257 2545 
22042 3212 
177 4 





E MD VG} | ЧАЛА 


Limita comemento di ‘junk food’ 


Come menos junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 


Laba man 
frecuentemente 


Uza tapa boca 
paden di tur lugar. 


Mantene 1.5M 
minimo di distancia 

